Αυγοσαλάτα με εξωτικό λαδόξιδο
Ετοιμάζουμε την πιο εύκολη και γρήγορη αυγοσαλάτα και τη νοστιμίζουμε με ένα λαδόξιδο με σόγια, τζίντζερ και σουσάμι.
8 βρασμένα αυγά, καθαρισμένα και κομμένα στα τέσσερα, 40 ml μηλόξιδο, 70 ml ελαιόλαδο, 2 κουτ. σούπας σουσάμι, καβουρδισμένο σε αντικολλητικό τηγάνι χωρίς λιπαρή ουσία για 2-3 λεπτά, 30 ml σάλτσα σόγιας, 2 κουτ. σούπας φρέσκο τζίντζερ, τριμμένο, 1 κουτ. γλυκού ζάχαρη καστανή, 1 κουτ. γλυκού χυμός λεμονιού, πιπέρι φρεσκοτριμμένο
Για την αυγοσαλάτα με εξωτικό λαδόξιδο σε ένα μπολ χτυπάμε όλα τα υλικά μαζί, εκτός από τα αυγά, μέχρι να ομογενοποιηθούν.Απλώνουμε τα αυγά σε πιατέλα και περιχύνουμε με το λαδόξιδο.Δεν χρειάζεται να αλατίσουμε, γιατί η σόγια είναι αρκετά αλμυρή.Αν θέλουμε, πασπαλίζουμε την αυγοσαλάτα με το εξωτικό λαδόξιδο με λίγο πιπέρι.
Αυγά,Σουσάμι